Johan Smith & Helena Smith
Spreuke leer jou ...
Vir ’n blymoedige gelowige is die lewe een groot fees.
~ Spreuke 15:15
Jare gelede het ons langs ’n goeie, liewe tannie gebly. Daar was net
een probleem: Sy het baie gekla en feitlik nooit geglimlag nie. As
ek by haar gekuier het en huis toe gaan, het ek altyd sommer swaar-
moedig en bedruk gevoel.
Daar is baie Christene wat met lang gesigte rondloop. God wil graag
hê sy kinders moet ’n advertensie vir Christenskap wees. Ons moet an-
der mense met ons positiewe lewenshouding beïnvloed. As Christene
baie kla en suur gesigte het, sal hulle nie iemand wat nog nooit van
Jesus gehoor het, kan oortuig om ’n Christen te wees nie.
Partykeer gaan dit maar swaar met jou. Dalk het jy nie die rugbyspan
gehaal nie, dalk sukkel jy met ’n vak op skool of dalk baklei jou ouers
baie. Dit voel dan vir ’n mens moeilik om vrolik te wees en te glimlag.
Daar is darem altyd ’n rede hoekom ’n mens blymoedig kan wees,
al gaan dit swaar. Onthou: God sal altyd vir jou lief wees. Dink daaraan
dat Jesus uit liefde vir JOU aan die kruis gesterf het en JOU sondes op
Hom geneem het. As jy net dink hoe goed God elke dag vir jou sorg,
kan dit jou sommer breed laat glimlag.
Om blymoedig en vrolik te wees, is ’n keuse. Kies vandag om blymoe-
dig te wees. Hou jou oë op Jesus en glimlag. Hy wil graag hê jou lewe
moet ’n fees wees.
Here, help my om elke dag blymoedig te wees, al
gaan dit swaar.
You're reviewing: Jesus In My Lewe (Sagteband)